CELEX: 52004PC0601
Language: lv
Date: 2004-09-21
Title: Priekslikums padomes Lemumam par Eiropas Kopienas un Šveices Konfederācijas Nolīguma parakstīsanu, ar ko groza Eiropas Ekonomikas Kopienas un Šveices Konfederācijas 1972. gada 22. jūlija Nolīgumu par noteikumiem, kas piemērojami apstrādātiem lauksaimniecības produktiem

EIROPAS KOPIENU KOMISIJA
                                                 Briselē, 21.9.2004
                                                 COM(2004) 601 galīgā redakcija
                                                 2004/0208 (ACC)
                                                 .
                                      Priekšlikums
                               PADOMES LĒMUMAM
   par Eiropas Kopienas un Šveices Konfederācijas Nolīguma parakstīšanu, ar ko groza
      Eiropas Ekonomikas Kopienas un Šveices Konfederācijas 1972. gada 22. jūlija
       Nolīgumu par noteikumiem, kas piemērojami apstrādātiem lauksaimniecības
                                       produktiem
                                  (iesniegusi Komisija)
LV                                                                                   LV
 ---pagebreak---                                    PASKAIDROJUMA RAKSTS
   Kopīgā deklarācija par turpmākajām sarunām, kas pievienota nobeiguma aktiem Eiropas
   Kopienas un tās dalībvalstu un Šveices Konfederācijas nolīgumiem, kas 1999. gada 21. jūnijā
   parakstīti Luksemburgā, aicina Kopienu un Šveici uzsākt sarunas, lai precizētu 2. protokolu
   Eiropas Ekonomikas Kopienas un Šveices Konfederācijas 1972. gada 22. jūlija Nolīgumam.
   Padome ir pilnvarojusi Komisiju sākt sarunas. Padomes lēmumam pievienotās sarunu
   direktīvas nosaka šādus mērķus:
   a)       precizēt 2. protokolu Eiropas Ekonomikas Kopienas un Šveices Konfederācijas
            1972. gada 22. jūlija Nolīgumā saskaņā ar Urugvajas raunda rezultātiem un pielāgot
            attiecīgo produktu sarakstu;
   b)       atrisināt neatrisinātās problēmas, kas ietekmē tirdzniecību, ņemot vērā esošos
            tirdzniecības nolīgumus par lauksaimniecības pamatproduktiem;
   c)       padarīt par pastāvīgiem pārejas pasākumus, par kuriem panākta vienošanās ar
            Šveices iestādēm attiecībā uz nolīguma īstenošanu, lai nodrošinātu tirdzniecības
            plūsmu starp Šveices Konfederāciju un jaunajām dalībvalstīm pēc Eiropas
            Savienības paplašināšanās 2004. gada 1. maijā;
   d)       uzlabot savstarpēju piekļuvi apstrādātu lauksaimniecības produktu tirgum.
   Komisija 2001. gada beigās sāka sarunas ar Šveici un tās noslēdza 2004. gada 25. jūnijā,
   parafējot nolīguma projektu, ar kuru groza Eiropas Ekonomikas Kopienas un Šveices
   Konfederācijas 1972. gada 22. jūlija Nolīgumu (Nolīgums) par noteikumiem, kas
   piemērojami apstrādātiem lauksaimniecības produktiem.
   Nolīgums aizstās gan 1972. gada Nolīguma I pielikumu ar jaunu I pielikumu, kas pievienots
   šim nolīgumam kā 1 pielikums, gan 1972. gada Nolīguma 2. protokolu ar jaunu 2. protokolu,
   kas pievienots šim nolīgumam kā 2 pielikums.
   Saskaņā ar vispārējo virzību vairāk sekot uz tirgu orientētai pieejai salīdzināmās cenas ir
   periodiski jāpielāgo saskaņā ar 2. protokola 5. panta 4. punktu.
   Pievienotajā priekšlikumā Padomes Lēmumam Padomei tiek lūgts, lai Padomes priekšsēdētājs
   izraudzītos personu, kurai Eiropas Kopienas vārdā būtu piešķirtas pilnvaras parakstīt
   Nolīgumu KOM (…), ar kuru groza Eiropas Ekonomikas Kopienas un Šveices
   Konfederācijas 1972. gada 22. jūlija Nolīgumu par noteikumiem, kas piemērojami
   apstrādātiem lauksaimniecības produktiem.
LV                                                 2                                           LV
 ---pagebreak---                                                          2004/0208 (ACC)
                                             Priekšlikums
                                      PADOMES LĒMUMAM
     par Eiropas Kopienas un Šveices Konfederācijas Nolīguma parakstīšanu, ar ko groza
         Eiropas Ekonomikas Kopienas un Šveices Konfederācijas 1972. gada 22. jūlija
          Nolīgumu par noteikumiem, kas piemērojami apstrādātiem lauksaimniecības
                                             produktiem
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 133. pantu saistībā
   ar 300. panta 2. punktu,
   ņemot vērā Komisijas priekšlikumu 1,
   tā kā:
   (1)     Padome ir pilnvarojusi Komisiju risināt sarunas ar Šveices Konfederāciju par
           savstarpējas piekļuves uzlabošanu apstrādātu lauksaimniecības produktu tirgum.
   (2)     Sarunu rezultāts attiecīgi atspoguļojas sarunu direktīvās, kuras ir pieņēmusi Padome,
           jo īpaši ņemot vērā 2. protokola pielāgošanu Eiropas Ekonomikas kopienas un Šveices
           Konfederācijas 1972. gada 22. jūlija Nolīgumā.
   (3)     Ņemot vērā tā noslēgšanu nākotnē, vēlams parakstīt nolīgumu, kas tika parafēts
           2004. gada 25. jūnijā,
   IR PIEŅĒMUSI ŠO LĒMUMU.
   1
           OV C […], […], lpp. […].
LV                                                 3                                             LV
 ---pagebreak---                                         Vienīgais pants
   Ņemot vērā tā noslēgšanu nākotnē, Padomes priekšsēdētājs ir pilnvarots izraudzīties personu,
   kurai piešķirtas pilnvaras Eiropas Kopienas vārdā parakstīt Eiropas Kopienas un Šveices
   Konfederācijas Nolīgumu, ar ko groza Eiropas Ekonomikas kopienas un Šveices
   Konfederācijas 1972. gada 22. jūlija Nolīgumu par noteikumiem, kas piemērojami
   apstrādātiem lauksaimniecības produktiem.
   Briselē, […]
                                             Padomes vārdā -
                                             priekšsēdētājs
LV                                             4                                                LV